วันนี้ได้มีโอกาส มาชิม ร้านอุด้งเปิดใหม่แถวบ้าน แถวตลาดรวมโชค เมนูรังสรรค์โดยชาวญี่ปุ่นแท้ๆ โดดเด่นด้วยเส้นอุด้งทำเอง ที่เหนียวนุ่ม ลองมาติดตามกันครัช

ที่ตั้ง : ร้านตั้งอยู่ในโครงการที่เป็นอาคารพาณิชย์ฝั่งตรงข้ามกับโลตัสสาขารวมโชค ต้องขับรถเข้ามาในโครงการ จะเจอร้านอยู่ขวามือ สังเกตุป้ายสีส้ม มีโคมไฟสีแดงแขวนอยู่หน้าร้าน ร้านเป็นอาคารหนึ่งคูหา ไม่ใหญ่โตมาก  ครัวแบบเปิดให้เห็นกรรมวิธีการปรุงอาหารของเชฟด้วย
 
เมนู : เมนูที่นี่มีค่อนข้างหลากหลายเน้นอาหารทานง่ายๆอย่างพวกเมนูเส้น อาหารทานเล่น หรือเมนูที่จัดมาเป็นเซตต่างๆ ที่โดดเด่นของที่นี่ก็คือ เส้นอุด้งหนานุ่มลื่นคอที่ทำเอง ส่วนราคานั้นจะบอกว่าคุ้มมากเพราะราคาถูกมากเลยครัช ราคาส่วนใหญ่ ไม่ถึงร้อย ส่วนเซตก็ร้อยกว่าบาทแล้วแต่เมนู

รสชาติ : วันนี้จัดมาหลายเมนูมากเลยครัช ทั้งเมนู โซบะ เส้นโซบะกลิ่นหอม มาพร้อมกับอาเกะผักรวมพร้อมซอสรสชาติกลมกล่อมไม่จัดเกินไป เมนูเส้นอีกจานที่ได้ลองก็คือ เมนูอุด้งเทมปุระ เมนูนี้ชอบสุดๆครับ เพราะ เส้นอุด้งทำเองนั้นอร่อยมาก เส้นหนานุ่ม เด้งสู้ฟันเคี้ยวเพลิน ส่วนซอสกับเทมปุระที่ทานด้วยกันก็เข้ากันดีครัช  นอกจากนี้ยังมีอาหารอีกหลายเมนูซึ่งแต่ละเมนูก็อร่อยไม่แพ้กัน อย่าง ข้าวหน้าหมูทอดที่หมูข้างในนุ่มชุ่มฉ่ำพร้อมไข่นุ่มๆที่ราดมาด้านบน , โอโคโนมิยากิ เมนูนี้มาแบบเรียบง่ายไม่ได้หน้าตู้มๆแบบ ที่เจอที่ญี่ปุ่น แต่รสชาติอร่อยกลมกล่อม ซอสที่ทามาไม่จัดเกินไป โรยต้นหอมด้วย อีกเมนูที่ชอบมากคือชุดปลาทอด ปลาทอดมีสองชนิด อันนึงคือปลาอาจิ อีกชนิดไม่รู้จักชื่อ 555+ แต่ผมชอบปลาอาจิ ปลามีความหอมเวลาทานกับซอสที่ร้านจัดมาให้ทานด้วยกันนี่เข้ากันสุดๆ

และแล้วผมก็พบร้านใหม่แถวบ้านไว้ฝากท้องแล้ว เพราะด้วยรสชาติ ราคา มันใช่มากๆครับ ต้องแวะไปบ่อยๆแร้นนน ????????????????